OBEC BREZOVIČKA, Brezovička 8, 082 74

## Z á p i s n i c a

Z 37. zasadnutia Obecného zastupiteľstva v Brezovičke konaného dňa 27.11.2014 o 18.30 hod v kancelárii OcÚ.

Prítomní: podľa prezenčnej listiny.

Zasadnutie otvorila a viedla starostka obce Ing. Alena Kudová. Privítala prítomných a poznamenala, že Obecné zastupiteľstvo bolo zvolané v súlade s ustanovením § 12, ods. 1 zákona SNR č. 369/1990 Zb. o obecnom zriadení v znení zmien a doplnkov. Ďalej konštatovala, že zasadnutia OZ sa zúčastňujú všetci poslanci.

Overovateľmi zápisnice sú p. V. Ščavnický a p. A. Kupčík.

**Program:**

1. Otvorenie, určenie overovateľov zápisnice, kontrola plnenia uznesení
2. Plnenie rozpočtu a jeho úprava
3. Rozpočet na roky 2015-2017 - schválenie
4. VZN o miestnych daniach a poplatkoch - návrh
5. VZN o poskytovaní sociálnych služieb, o výške a spôsobe úhrad za poskytované sociálne služby - návrh
6. VZN o vlastných poplatkoch – návrh
7. Rôzne
8. Diskusia
9. Záver

**K bodu 2 –**  Plnenie rozpočtu a úprava

Poslancom bolo doručené aktuálne plnenie rozpočtu, ku ktorému pracovníčka pripravila aj úpravu č.10/2014. Taktiež starostka oboznámila poslancov s rozpočtovými opatreniami č.9/2014 a 11/2014. Keďže výdavky na škody spôsobené povodňou v mesiaci máj sú verifikované, ale refundované budú až v nasledujúcom kalendárnom roku, bolo potrebné urobiť úpravu rozpočtu. Poslanci úpravu jednohlasne schválili.

**K bodu 3 –** Rozpočet na roky 2015-2017 - schválenie

Návrh rozpočtu bol vyvesený na úradnej tabuli v centre obce. Keďže neboli žiadne pripomienky a námietky, rozpočet bol jednohlasne schválený.

**K bodu 4 –** VZN o miestnych daniach a poplatkoch - návrh

Na základe novely zákona o miestnych daniach a miestnom poplatku je potrebné upraviť aktuálne VZN, ktorým sa obec riadi. Keďže novela zákona neumožňuje poskytovať úľavy v takom rozsahu ako to bolo doteraz, došlo k búrlivej diskusii a hľadaniu najlepšieho riešenia. Poslanci sa zhodli na tom, že obec nebude poskytovať žiadne úľavy pre občanov, t.j. úľavy pre žiakov, študentov, nositeľom Jánskeho plakety... A. Polomský tiež navrhol, aby sa podnikateľom a právnickým osobám navýšil koeficient, podľa ktorého sa výška poplatku ráta, o 30 % alebo to prepočítať na množstevný zber, t.j. podľa počtu nádob, ktoré sa pravidelne vyvážajú. Návrh VZN bude po dobu 15 dní vyvesený na úradnej tabuli obce.

**K bodu 5 –** VZN o poskytovaní sociálnych služieb, o výške a spôsobe úhrad za poskytované sociálne služby - návrh

V súvislosti s citáciami zo zákona, ktoré by nemali byť vo VZN, ale skôr v dôvodovej správe /prokurátor už napadol niektoré VZN miest/,  tiež so zmenami v zákone o SS (napr. ochrana príjmu 1,3 násobok sa zmenil na 1,4 násobok), organizáciami, ktoré začali poskytovať opatrovateľskú službu v niektorých obciach cez Národný projekt, obce, ktoré zabezpečujú poskytovanie odľahčovacej služby a zabezpečujú sociálnu službu, nám bolo odporúčané prijať nové jednoduché VZN o sociálnych službách. Tento návrh poslanci schválili a rovnako tak bude vyvesený na úradnej tabuli.

**K bodu 6 -** VZN o vlastných poplatkoch – dodatok

Po realizácii kúrenia v sále KD, kedy sa začalo vykurovať pevným palivom, je potrebné tento spôsob preniesť aj do VZN. Návrh zo strany poslancov bol 25€/ 1 deň vykurovania drevom z obecného úradu. Tento návrh bol schválený.

**K bodu 7 –** Rôzne

A. Polomský poukázal na problém s cestou v ich ulici, ktorú znečisťuje L. Bujňák mechanizmami. Starostka povedala, že Lukáš bol za každým znečistením vyzvaný k jej údržbe.

A. Kupčík navrhol finančné ohodnotenie poslancov, pracovníčky a starostky, keďže počas volebného obdobia sa koncoročné odmeny neudeľovali. Keďže položka v rozpočte, ktorá bola určená na odmeny poslancov nebola ani v jednom roku vyčerpaná, návrh bol schválený a odmeny budú udelené nasledovne: poslanci – 150€, úr. pracovníčka – 250€, starostka – 350€.

**K bodu 8** – Diskusia

Pripomienky a postrehy sa riešili v rámci jednotlivých bodov.

**K bodu 9** – Záver

Starostka sa poďakovala za účasť poslancom a stretnutie ukončila.

Zapisovateľka:

Overovatelia: Starostka: